कर्नाटक : तीन सालों में 956 किसानों ने की आत्महत्या  
कर्नाटक सरकार ने विधान परिषद को सूचित किया कि पिछले 44 महीनों में राज्य में करीब 956 किसानों ने आत्महत्या की है।
कर्नाटक सरकार ने मंगलवार को विधान परिषद को सूचित किया कि पिछले 44 महीनों में राज्य में करीब 956 किसानों ने आत्महत्या की है।  कृषि मंत्री उमेश वी काट्टी ने वीरन्ना मथिकट्टी (कांग्रेस) के एक गैर तारांकित प्रश्न के जवाब में कहा, ऐसी रिपोर्ट आई है कि पिछले तीन साल में :2008-09, 2009-10, 2010-2011 और 2011-2012 (30.11.2011 तक) 956 किसानों ने आत्महत्या की है। उन्होंने कहा कि सरकार ने किसानों को उनके उत्पाद का सही दाम और नियमित आय सुनिश्चित करने के लिए कई कदम उठाये हैं।  कृषि मंत्री ने कहा कि इसमें भारत सरकार द्वारा घोषित और राज्य सरकार की अतिरिक्त सहायता के साथ न्यूनतम समर्थन मूल्य, एक प्रतिशत ब्याज के साथ उधार की उपलब्धता और सब्सिडी शामिल है।